Kinnitatud 03.08.2016 käskkirjaga nr 12

**VALGA SPORT SISEKORRA EESKIRJAD.**

**1. ÜLDNÕUDED**

1.1. Spordihoone võistlusaladel on lubatud viibida ainult puhastes vahetusjalatsites, täitmist kontrollivad Valga Sport töötajad.  
1.2. Võistlusalale ja abiruumidesse on keelatud tuua toitu (sh närimiskumm jms), kleepuvaid jooke, klaastaarat, kergesti purunevaid, narkootilisi, plahvatusohtlikke, vigastusohtlikke ja süttivaid esemeid või aineid.  
1.3. Spordirajatistel on suitsetamine kategooriliselt keelatud!  
1.4. Valveta jäetud isiklike esemete eest Valga Sport töötajad ei vastuta. Spordirajatiste riietusruumide kapid ei ole lukustatavad.

1.5. Treeningule tulles tuleb sportlasel informeerida administraatorit, millises treeningrühmas ta osaleb.

1.6. Treeningrühmadel on kohustus pidada kinni treeningaegadest, rühma liikmed tohivad spordirajatisele tulla 15 minutit enne treeningu algust.  
1.7. Spordihoone kasutaja (mitte klubi liige) peab esitama oma pääsme või lunastama pileti administraatori käest.  
1.8. Väljaspool klubi treeningaega kehtib kõikidele kehtestatud hinnakiri.  
1.9. Spordihoone riietusruumid avatakse kell 7.45 ja suletakse 22.00  
1.10. Jalgrataste hallis hoidmine on keelatud.  
1.11. Põhjuseta turvasüsteemide käivitaja on vastutav otseselt sellest tulenevate tagajärgede eest (materiaalne vastutus).  
1.12. Külastajate poolt Valga Spordile tekitatud materiaalne kahju kuulub korvamisele kahjustaja poolt.  
1.13. Kaasavõetud laste järelevalve ja turvalisuse eest Valga Sport töötajad ei vastuta, lapsevanemad on kohustatud tagama, et kaasavõetud laps ei segaks teisi treeningutel osalejaid, ega põhjustaks enda või teiste tervisele ohtlikke olukordi.

1.14. Sisekorraeeskirju korduvalt rikkunud spordirajatiste kasutajatele on Valga Sport juhtkonnal õigus määrata süüdlasele spordiobjekti külastamise keeld.  
1.15. Rendipinna kasutaja, kes kasutab oma tegevuses ärilisel eesmärgil avaldatud fonogramme, omab kohustust sõlmida leping Eesti Autorite Ühinguga.  
1.16. Võistluste ja ürituste ajal treeninguid ei toimu.  
1.17. Tekkinud probleemidest tuleb koheselt teavitada Valga Sport töötajaid.  
1.18. Täpsemat infot treeningute ja kordade kohta saab administraatorilt.

**2. SPORDIOBJEKTIDE KASUTAMINE.**

2.1. Treener vastutab selle eest, et tema hoolealused vabastaksid treeningkoha ja olmeruumid (pesemine 15 min) õigeaegselt.  
2.2. Vajaliku inventari saab laenutada spordihoone või staadioni töötajatelt treener, kes vastutab ka vahendite tagastamise ja heaperemeheliku kasutamise eest. Spordirajatiselt välja viidav inventar väljastatakse allkirja vastu. Väljastatud inventar tagastatakse ainult Valga Sport töötajale.  
2.3. Kergejõustikutreeningute läbiviimiseks kasutatakse treeninginventari.

2.4. Inventar on täielikult kasutaja ja laenutaja vastutusel, sihilikul lõhkumisel laieneb kasutajale materiaalne vastutus.  
2.5. Treeningul kasutatud sektorid tuleb pärast treeningu lõpetamist korda seada ning üle anda sellisena, nagu enne treeningut.  
2.6. Soojendusjooksu võib teha alates teisest rajast, esimest jooksurada kasutatakse ainult võistlustel ja normatiivide täitmisel.  
2.7. Soojendusharjutusi võib teha vabades sektorites.  
2.8. Naelkingade jalgapanek toimub alles areenil olles.  
2.9. Naelkingade naelte lubatud maksimaalseks pikkuseks on 6 mm.  
2.10. Naelkingadega tribüünil, olmeruumides, kuulitõukesektoris, palliplatsil viibimine on keelatud!  
2.11. Tervisesportlastel jälgida, et ei häiritaks treeningrühmade tööd.  
2.12. Sportlaste pääs spordihalli areenile on ainult hoone tagumisest uksest.  
2.13. Spordihalli jõuruumi saab kasutada treeneri, instruktori või vähemalt kahe 16 aastase isiku juuresolekul ja julgestamisel.

**4. ÜRITUSED KORRALDAMINE**

4.1. Ürituste läbiviimiseks sõlmib ürituse korraldaja ja spordiobjekti haldaja kahepoolse kirjaliku kokkuleppe hinna, aja ning ruumide kasutamise kohta (kirjalik taotlus asub koduleheküljel www.valgasport.ee).  
4.2. Ürituse korraldaja vastutab Valga Spordi sisekorraeeskirja täitmise ja tekkinud materiaalse kahju eest.  
4.3. Ürituse ette teatamise tähtajaks on 21 (kakskümmend üks) päeva.   
4.4. Ürituse läbiviimisel peab korraldaja täitma spordiseadusest tulenevaid nõudeid ning täitma töötajate korraldusi.

**5. KAOTATUD / LEITUD ASJAD**

5.1  Valga Sport ei vastuta olmeruumidesse unustatud esemete eest.  
5.2  Leitud asjade hoiuaeg on üks nädal.